તમામ લોકો જે રેલવેની ટીકિટો મેળવવાને લઇને હાલાકી ભોગવી ચૂક્યા છે. તેમના માટે આ સારા સમાચાર છે, હવે તમે બેંકથી પણ રેલવેની જનરલ શ્રેણીની ટિકિટ મેળવી શકશો. રેલવે હવે જલ્દી જ બેંકોમાં આ સેવા ઉપલબ્ધ કરાવશે. રેલવે બોર્ડે ઓગસ્ટ 2016માં આ નવી યોજના પર કામ કરવાનું શરૂ કર્યું હતું. અને તે બાદ રેલ્વે અને ભારતીય સ્ટેટ બેંકે આ અંગે વાતચીત શરૂ કરી હતી. જે બાદ એપ્રિલ સુધી રેલવે સ્ટેટ બેંકથી જનરલ ટિકટ દેવા પર કરાર કરી શકે છે. તે પછી ક્રિસની મદદથી આ અંગે ટ્રાયલ શરૂ કરવામાં આવશે. નોંધનીય છે કે રેલવે બેંકની લોકોને ટિકિટ આપવા માટે બે રીતની યોજના પર હાલ વિચાર કરવામાં આવી રહ્યો છે.